கேள்வி: 2024 கோபா நிலச்சரிவுகள் - பின்னணி பற்றி தகவல் சொல்.
பதில்: கோஃபா, தெற்கு எத்தியோப்பியா பிராந்திய மாநிலத்தில், தலைநகர் அடிஸ் அபாபா சுமார் 450 கிலோமீட்டர்கள் (280 மை) தொலைவில் அமைந்துள்ளது, மகிழ்வுந்தில் இத்தொலைவைக் கடக்க சுமார் 10 மணிநேரம் ஆகும். உள்ளூர்வாசிகளின் அறிக்கையின்படி, நிலச்சரிவு ஏற்பட்ட பகுதி தொலைதூர, கிராமப்புற மலைப்பகுதி ஆகும். இப்பகுதியில் உள்ள மண் நிலையற்றதாக அறியப்படுகிறது, மேலும் கனமழையும் நிலச்சரிவும் ஒவ்வொரு ஆண்டும் உயிரிழப்பு சம்பவங்களுக்கு வழிவகுக்கிறது. 2016 ஆம் ஆண்டில், தெற்கு எத்தியோப்பியாவில் உள்ள வோலைட்டாவில் பெய்த கனமழை நிலச்சரிவுக்கு வழிவகுத்தது, இதில் 41 பேர் கொல்லப்பட்டனர். மே 2024 இல், தற்போதைய நிகழ்வு நடைபெற்ற இதே பகுதியில் நிலச்சரிவில் 50 பேர் கொல்லப்பட்டனர்.
கேள்வி: 2024 கோபா நிலச்சரிவுகள் - பேரிடர் நிகழ்வு பற்றி தகவல் சொல்.
பதில்: கெசே கோஃபாவில் உள்ள கெஞ்சோ-சாச்சா பகுதியில் கனமழையைத் தொடர்ந்து, சூலை 21 அன்று மாலை முதல் நிலச்சரிவு ஏற்பட்டது, நான்கு வீடுகள் புதைக்கப்பட்டன. அடுத்த நாள் காலை சுமார் 10:00 எத்தியோப்பிய திட்ட நேரம் (07:00 ஒ.அ.நே), உயிர் பிழைத்தவர்களை மீட்க மக்கள் சம்பவ இடத்திற்கு வந்தபோது இரண்டாவது நிலச்சரிவு ஏற்பட்டது, இது கூடுதல் இறப்புகளுக்கு வழிவகுத்தது. இந்த நிலச்சரிவில் 148 ஆண்கள், 81 பெண்கள் உட்பட 257 பேர் இறந்துள்ளனர். இது எத்தியோப்பியாவின் மிக மோசமான நிலச்சரிவாகக் கருதப்படுகிறது. இறந்தவர்களில் அப்பகுதியின் நிர்வாகியும் அடங்குவார். மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகம் இறப்புகளின் எண்ணிக்கை 500-ஐத் தாண்டக்கூடும் என்று கூறுகிறது.